En 35-årig mand er blevet tiltalt for voldtægt ved samleje og andet seksuelt forhold end samleje og langvarig frihedsberøvelse af en 9-årig pige på Mors.

En 35-årig mand er tiltalt for at have voldtaget en 9-årig pige på Mors. Overgrebet skulle ifølge anklageskriftet være fundet sted i juni måned 2018. Manden skulle have fået pigen til at sætte sig i hans bil i Vinderup. Ifølge anklageskriftet skulle overgrebet være sket ved Pumpehuset på Sallingsundvej på Mors. Pigen var på gerningstidspunktet 9 år. Manden risikerer at idømt forvaring, da anklagemyndigheden vil nedlægge påstand om forvaring af den 35-årige mand. Udover voldtægt er manden også tiltalt for at have frihedsberøvet den 9-årige pige langvarigt. Det oplyser Midt- og Vestjyllands Politi. Retssagen mod den 35-årige mand begynder den 24. juni ved Retten i Holstebro. Der er afsat ni dage til sagen, og dommen ventes at falde den 9. juli.